На основу Решења о банкротству Привредног суда у Новом Саду 2.Ст.109/20218 од 11.05.2022.г, правоснажно са даном 31.05.2022.године, а у складу са чланoвима 131, 132, 133, 135 и 136 Закона о стечају (Службени гласник РС број 104/2009, 99/2011 - др. закон, 71/2012 - одлука УС, 83/2014, 113/2017) и Националним стандардом број 5 – Национални стандард о начину и поступку уновчења имовине (Службени гласник РС број 62/2018), стечајни управник стечајног дужника:

**ИЗДАВАЧКО И ГРАФИЧКО ПРЕДУЗЕЋЕ КАИРОС ДОО - у стечају Сремски Карловци**

**МБ: 08374732, ПИБ: 101422708**

**ОГЛАШАВА**

**Друга продаја**

**Продају имовине – залиха, јавним прикупљањем понуда**

|  |  |  |
| --- | --- | --- |
| **Предмет продаје**  | **Процењена вредност**(РСД) | **Депозит**(РСД) |
|
| **Имовинска целина - Залихе**Најзначајнију имовину стечајног дужника чине залихе:* Књига и уџбеника
* Енциклопедија и монографија
* Канцеларијског и школског прибора и
* Папирне галантерије

*(Детаљан опис и целокупне имовине стечајног дужника је приказан у Продајној документацији)* | **3.516.000,00** | **703.200,00** |

**Процењена вредност није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајнe документацију у износу од 35.000,00 динара; захтев за профактуру и контакт податке послати стечајном управнику на e-mail r.vjestica@gmail.com. Крајњи рок за откуп продајне документације је 20.12.2023.г.
2. уплате депозит на текући рачун стечајног дужника број **325-9500700191822-36** који се води код OTP Banka Srbija a.d. Novi Sad, или положе неопозиву првокласну банкарску гаранцију наплативу на први позив (са роком важности од 30 дана). Оргинал банкарске гаранције доставља се искључиво лично стечајном управнику до 22.12.2023. године до 12 часова, како би се до рока за достављање понуда, могла извршити провера и потврдила исправност достављене оргиналне банкарске гаранције. Рок за уплату депозита на текући рачун стечајног дужника је најкасније до 22.12.2023. године. Доказ о уплати депозита, оверен од стране банке преко које је извршена уплата на текући рачун стечајног дужника, се доставља стечајном управнику најкасније до назначеног рока за достављање понуда, до 25.12.2023.г. до 11 часова.
3. потпишу изјаву о губитку права на повраћај депозита; изјава чини саставни део продајне документације.

Имовина – залихе стечајног дужника се купује у виђеном стању, правном и фактичком стању, без права на накнадну рекламацију купца. Стечајни управник не одговара за недостатке које купац утврди по извршеној продаји. Имовина стечајног дужника се може разгледати након откупа продајне документације, сваким радним даном од 10 до 16 часова, а најкасније пет дана пре заказане продаје, закључно са 20.12.2023. године (уз претходну најаву стечајном управнику).

**Затворене понуде достављају се на адресу канцеларије стечајног управника у Новом Саду, на адреси Васе Стајића 22Б, спрат 3, стан 223.**

**Крајњи рок за достављање понуда је 25.12.2023. године до 11 часова.**

У разматрање ће се узети само понуде у писаној форми, достављене у запечаћеним ковертама, са назнаком „ПОНУДА - НЕ ОТВАРАТИ“ на коверти и називом стечајног дужника, а које пристигну на назначену адресу до назначеног времена. Стечајни управник на свакој коверти уписује тачно време пријема и издаје потврду потенцијалном купцу о пријему. Усмене понуде стечајни управник не узима у разматрање.

**Запечаћена коверта са понудом треба да садржи:**

**-**пријаву за учешће у поступку јавног прикупљања понуда;

**-**потписану понуду, уз навођење јасно одређеног износа, у динарима, за куповину предмета продаје;

**-**доказ о уплати депозита или копију банкарске гаранцију (оргинал предат стечајном управнику);

**-**потписану изјаву о губитку права на повраћај депозита;

**-**извод из регистра привредних субјеката и ОП образац, ако се као потенцијални купац пријави правно лице;

**-**овереноовлашћење за заступање, уколико продаји не присуствује потенцијални купац лично, за физичка лица-овлашћење мора бити оверено код јавног бележника.

Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року. У току или након отварања писаних понуда, није дозвољено побољшање понуда. У случају да два или више понуђача у понуди наведу исти износ на име купопродајнце цене, за најбоље рангирану понуду ће се узети понуда која је прва достављена, на назначену адресу и према упутству из овог огласа.

**Јавно отварање понуда одржаће се дана 25.12.2023. године у 11:15 часова** (15 минута по истеку времена за прикупљање понуда) **на адреси: Нови Сад, Васе Стајића 22Б, трећи спрат, стан 223,** у присуству комисије за отварање понуда.

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда (друга продаја), тако што:

**1.** чита правила у поступку јавног прикупљања понуда,

**2.** отвара достављене понуде,

**3.** рангира понуђаче према висини достављених понуда,

**4.** одржава ред на јавном прикупљању понуда,

**5.** проглашава најбољег понуђача за купца, уколико је највиша понуђена цена једнака или већа од 20% процењене вредности предмета продаје,

**6.** доставља понуду најбољег понуђача одбору поверилаца и разлучном, односно заложном повериоцу на изјашњење, уколико је иста нижа од 20% од процењене вредности предмета продаје,

**7.** потписује записник.

**Стечајни управник ће прихвати највишу достављену понуду, ако је понуда на другој продаји, једнака или већа од 20% процењене вредности предмета продаје.**

Уколико је највиша достављена понуда нижа од 20%, од процењене вредности предмета продаје, стечајни управник ће прибавити сагласност одбора поверилаца, као и сагласност разлучног, односно заложног повериоца. Уколико одбор поверилаца, односно разлучни или заложни поверилац у року од 15 дана од дана пријема захтева, стечајном управнику не доставе наведену сагласност, стечајни управник ће продају прогласити неуспешном.

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција.

**Купопродајни уговор се потписује у року од** **5 радних дана** од дана пријема обавештења о прихватању понуде, под условом да је депозит који је обезбеђен гаранцијом уплаћен на рачун стечајног дужника у предвиђеном року. Проглашени купац је дужан да уплати цео износ купопродајне цене **у року од 8 радних дана** од дана потписивања купопродајног уговора.

Стечајни управник ће вратити депозит сваком понуђачу чија понуда не буде прихваћена, односно чија понуда није најбоље рангирана, **у року од 3 радна дана од дана одржавања јавног прикупљања понуда.**

Понуђач губи право на повраћај депозита уколико:

- не поднесе понуду, или поднесе понуду која не садржи обавезне елементе;

- не потпише купопродајни уговор, или

- буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из купопродајног уговора у целости сноси купац.

Овлашћено лице: **стечајни управник Радинка Вјештица**, контакт телефон **063/531-846**,

e-mail: r.vjestica@gmail.com